Vittorino da Feltre

Vittorino da Feltre (født 1378 i Feltre, død 2. februar 1446 i Mantova) var en italiensk lærd og humanist i renessansen.

Liv og virke

Utdannelse
Han het egentlig Vittorino Ramboldini. Han studerte ved universitetet i Padova under Gasparino da Barzizza og underviste der senere. Fra 1415 studerte han gresk i 18 måneder på en skole grunnlagt av Guarino da Verona i Venezia. Som gjenytelse underviste han i latin. Under pesten forlot de Venezia og dro til Padova.

Mantova
Etter noen år ble han kalt av markgreven av Mantova til å undervise hans barn. 

Han ble forstander for en skole, Casa Giocosa, dvs. «det glade hus», og underviste barn fra de formuende klasser sammen med barn fra de fattigere befolkningslag. Skolen holdt til i et palass i landskapet Mincio, nordøst for Mantova. Han underviste i det som skulle bli for renessansen typiske emner, som skulle sette sitt preg på flere århundres europeisike pedagogiske plan: Vitenskap, historie, geografi, musikk og kroppsøvelse.

Utførlige skildringer av hans vis å undervise på finnes i en biografisamling av hans samtidige Vespasiano da Bisticci fra 1483; forfatteren roser Vittorinos dygder.

Mange skoler i Europa imiterte hans fremgangsrike skole.

Referanser

Litteratur
 Gregor Müller: Mensch und Bildung im italienischen Renaissance-Humanismus. Vittorino da Feltre und die humanistischen Erziehungsdenker. Koerner, Baden-Baden 1984, ISBN 3-87320-409-6
 Edward R. Tannenbaum: Västerlandets historia, 1. Wahlström & Widholm: Stockholm 1971

Personer fra Feltre
Italienske pedagoger
Humanister